****

 ****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ**

**ΓΕΝΙΚΗ ΓΡΑΜΜΑΤΕΙΑ ΕΡΕΥΝΑΣ & ΤΕΧΝΟΛΟΓΙΑΣ**

**ΔΕΛΤΙΟ ΤΥΠΟΥ Αθήνα, 19.6.2017**

ΔΕΛΤΙΟ ΤΥΠΟΥ

Α΄ κύκλος υποβολής προτάσεων για την ενιαία δράση

ΕΡΕΥΝΩ – ΔΗΜΙΟΥΡΓΩ – ΚΑΙΝΟΤΟΜΩ

Ολοκληρώθηκε την Πέμπτη, 15 Ιουνίου 2017, στις 16:00 η υποβολή αιτήσεων χρηματοδότησης για τον Α΄ κύκλο της ενιαίας δράσης ΕΡΕΥΝΩ – ΔΗΜΙΟΥΡΓΩ – ΚΑΙΝΟΤΟΜΩ.

Η δράση αυτή στοχεύει στη σύνδεση της έρευνας και της καινοτομίας με την επιχειρηματικότητα και την ενίσχυση της ανταγωνιστικότητας, της παραγωγικότητας και της εξωστρέφειας των επιχειρήσεων προς διεθνείς αγορές, με σκοπό τη μετάβαση στην ποιοτική καινοτόμα επιχειρηματικότητα και την αύξηση της εγχώριας προστιθέμενης αξίας.

Υποβλήθηκαν 2.426 προτάσεις ερευνητικών και καινοτομικών έργων, με συνολικό προϋπολογισμό 1,640 δις ευρώ στις οποίες συμμετείχαν Επιχειρήσεις κάθε μεγέθους, ΑΕΙ, Ερευνητικά Κέντρα καθώς και άλλοι φορείς.

Ο αριθμός των προτάσεων ανά θεματικό τομέα παρουσιάζεται παρακάτω:

|  |  |
| --- | --- |
| **Θεματικός Τομέας** | **Αριθμός προτάσεων που υποβλήθηκαν** |
| Υλικά – Κατασκευές | 151 |
| Τουρισμός, Πολιτισμός & Δημιουργικές Βιομηχανίες | 359 |
| Αγροδιατροφή & Βιομηχανία τροφίμων | 455 |
| Περιβάλλον & Βιώσιμη Ανάπτυξη | 254 |
| Υγεία και Φάρμακα | 408 |
| Μεταφορές & Εφοδιαστική Αλυσίδα | 117 |
| Ενέργεια | 184 |
| Τεχνολογίες Πληροφορικής & Επικοινωνιών | 498 |
| **Σύνολο** | **2426** |

Η διαδικασία αξιολόγησης των προτάσεων θα ξεκινήσει στο αμέσως επόμενο διάστημα.

Η δράση ΕΡΕΥΝΩ – ΔΗΜΙΟΥΡΓΩ – ΚΑΙΝΟΤΟΜΩ, συγχρηματοδοτείται από το Ευρωπαϊκό Ταμείο Περιφερειακής Ανάπτυξης της ΕΕ στο πλαίσιο του Επιχειρησιακού Προγράμματος ΑΝΤΑΓΩΝΙΣΤΙΚΟΤΗΤΑ – ΕΠΙΧΕΙΡΗΜΑΤΙΚΟΤΗΤΑ – ΚΑΙΝΟΤΟΜΙΑ (ΕΣΠΑ 2014 -2020).

